**З А П О В Е Д**

**№ РД – 12 – 01 – 400 – 1**

**гр. Ямбол, 27.01.2022 г.**

На основание чл. 3, ал. 3, т. 27 и ал. 4 от Устройствения правилник на областните дирекции „Земеделие”, чл. 27, ал. 9 от ЗСПЗЗ, във връзка с чл. 105, ал. 2 и ал. 3 и чл. 106, ал. 1 и ал. 6 от ППЗСПЗЗ, във връзка с писмо изх. № 66-1226/22.12.2021 г. на Министъра на земеделието, храните и горите, с което се изразява съгласие за започване на процедура за обявяване на търг по реда на § 12а от ПЗР на ЗСПЗЗ за продажба на имоти.

**НАРЕЖДАМ :**

**I. Откривам процедура за провеждане на Общ търг с тайно наддаване за** придобиване право на собственост върху земеделски земи, представляващи имоти по §12а от ПЗР на ЗСПЗЗ, находящи се извън урбанизирана територия, както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Землище** | **Община** | **№ по КК** | **Площ /дка/** | **НТП** | **Начална тръжна цена /лв./ /чл.105, ал.7/** | **Депозит /лв./** | **Разходи по**  **чл. 56ш,ал. 1,т. 2 от ППЗСПЗЗ /лв./** |
| 1. | с.Могила | „Тунджа” | 48787.11.161 | 23.223 | стопански двор - пасище | 50 960.00 | 5 096.00 | 98.00 |

**1. Условия за участие:** Право на участие в търга **имат всички заинтересовани лица /**физически лица, еднолични търговци и юридически лица, регистрирани по Закона за търговския регистър и регистър на юридическите лица с нестопанска цел/.

**2. Подаване на документи за участие в търга:** Заявителите или упълномощеното от тях лице, писмено с нотариална заверка на подписа, подават в Областна дирекция „Земеделие” Ямбол заявление по образец, утвърден от Министъра на земеделието, в което се посочват: местонахождението, номерът и площта на поземления имот и предлаганата цена в лева за имота, изписана с цифри и думи. За всеки имот се подава отделно заявление. В случаите когато заявлението се подава от ЕТ или юридическо лице задължително се посочва ЕИК, съгласно Закона за търговския регистър и регистъра на юридическите лица с нестопанска цел.

При подаване на заявлението заявителят или упълномощеното лице представят документ за самоличност и прилагат:

- Нотариално заверено пълномощно, когато документите се подават от упълномощено лице;

- Платежен документ за внесен депозит в оригинал, когато плащането не е извършено по електронен път;

- Решение на съответния оправомощен орган за закупуване на държавните имоти - предмет на продажбата, когато заявлението се подава от юридическо лице или от едноличен търговец;

- Декларация за обстоятелствата по чл.106, ал. 18 от ППЗСПЗЗ.

- Декларация за събиране, съхраняване и обработване на лични данни, във връзка с Регламент /ЕС/ 2016/679 на Европейския парламент и на Съвета от 27 април 2016г. относно защитата на физическите лица, във връзка с обработването на лични данни и относно свободното движение на такива данни и за отмяна на Директива 95/46/ЕО.

**3.** **Началната тръжна цена на предложените имоти е определена по реда на чл. 105, ал. 7 от ППЗСПЗЗ.**

**4. Размера на депозита** за участие в търга е в размер 10 на сто от началната тръжна цена на имота, определена по реда на чл. 105, ал. 7 от ППЗСПЗЗ. Върху депозита не се начислява лихва и не подлежи на връщане при отказ на кандидата за сключване на договор.

Банковото бордеро за внесения депозит се представя заедно с документите за участие в търга /в оригинал/. За всеки имот се представя отделен документ за депозит.

**5. Условия за плащане на депозита**. Плащанията се извършват в български лева, по банков път по сметка на ОД „Земеделие” гр. Ямбол.

**Банка ДСК – ЕАД Ямбол; BG 13 STSA 93003304128510;**

**Основание за плащане: депозит за участие в търг – изписва се и имота.**

1. **Място и срок за получаване** на документите за участие в търга.

Документите за участие в търга се получават в Областна Дирекция ,,Земеделие” гр. Ямбол, ул. ,,Жорж Папазов” № 9, ет.5, стая № 1 всеки работен ден от 9.00 ч. до 17.30 ч., в срок **30 /тридесет/ календарни дни,** считаноот деня следващ датата на публикуване на заповедта в местен вестник. Заповедта ще бъде публикувана на интернет страницата на ОД „Земеделие” Ямбол и Министерство на земеделието.

1. **Място и срок за подаване** на документите за участие в търга.

Документите за участие в търга се подават в Областна Дирекция ,,Земеделие” гр. Ямбол, ул. ,,Жорж Папазов” № 9, ет. 5, стая № 1 всеки работен ден от 9.00 ч. до 17.30 ч., в срок от **30 /тридесет/ календарни дни**, считано от деня следващ датата на публикуване на заповедта в местен вестник.

- з**аявителите или упълномощеното от тях лице** /писмено с нотариална заверка на подписа/ подават в ОД “Земеделие” гр. Ямбол заявление по образец, утвърден от Министъра на земеделието. В заявлението се посочват:

- местоположението, номерът и площта на имота;

- **предлаганата цена е в цяло число левове за имота**, изписан с цифри и словом и не може да бъде по-ниска от началната цена;

- за всеки имот се подава отделно заявление;

**Заявленията** за участие в търга, да са запечатани в непрозрачен плик.

**Заявление** представено в незапечатан плик е недействително. **Получените** в ОД “Земеделие” гр. Ямбол пликове със заявление за участие в търга без да се разпечатват се записват с входящ номер, дата и час в регистър.

**8.** **Не се допускат за участие в търг** кандидатите, чиито заявления са подадени след срока, посочен в настоящата заповед, не съдържат документите по чл. 106, ал. 10 и 14 или не отговарят на изискванията на чл. 106 от ППЗСПЗЗ.

**9. Търгът може** да се проведе само в случай, че **поне двама кандидати** са подали заявление за участие. При явяване на един кандидат за даден имот той се обявява за спечелил търга при обявената от него тръжна цена с тайно наддаване.

**10. Лицата, които придобиват имоти** по реда на чл. 27, ал. 9 от ЗСПЗЗ, заплащат и разходите по чл. 56ш, ал. 1, т. 2 от ППЗСПЗЗ.

**11.** В случаите по чл. 108, ал. 1 от ППЗСПЗЗ, когато кандидатите за един и същ имот са предложили една и съща цена, между тях се провежда търг с явно наддаване като председателят на тръжната комисия ги уведомява по реда на ГПК за деня, часа, условията и реда, обявява началната тръжна цена, от която започва наддаването и определя стъпка на наддаването в размер на 100 /сто/ лева.

**12.** Директорът на ОД “Земеделие” Ямбол **в 3 - дневен срок след изтичането на крайния срок** за подаване на заявленията за участие в търг, назначава със заповед състава на тръжната комисия.

**13.** **В 14 - дневен срок тръжната комисията разглежда** заявленията, класира предложенията и определя спечелилия търга кандидат.

За резултатите от търга се съставя протокол, съгласно чл. 107, ал. 8 от ППЗСПЗЗ. Протокола с резултатите от търга се обявява на информационното табло на ОД “Земеделие” гр. Ямбол и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия. Тръжната комисия се произнася по възраженията в **5 - дневен срок,** като заразглеждането им се съставя протокол, в който се посочват мотивите за приемането или за отхвърлянето им. Протоколът се подписва от членовете на тръжната комисия и се обявява на информационното табло на ОД “Земеделие” гр. Ямбол и на интернет страницата на дирекцията.

Председателят на тръжната комисия представя в **3 - дневен срок**, **протоколите заедно със заявленията, приложенията към тях и възраженията за одобряване от министъра на земеделието**, съгласно чл. 107, ал. 10 от ППЗСПЗЗ.

Министърът на земеделието или упълномощено от него лице в **7 - дневен срок от одобряването на протоколите** със заповед определя кандидатите класирани за всеки имот на първо и второ място. Заповедта се публикува на интернет страницата на Министерство на земеделието при спазване на изискванията на Закона за защита на личните данни. В **3 - дневен срок** директорът на ОД “Земеделие” уведомява участниците в търга по реда на АПК за заповедта, която подлежи на обжалване в 14 - дневен срок от уведомлението им по реда на АПК.

**14.** Търгът се счита за **спечелен от участника предложил най-високата цена за имота.**

**15. Условия за връщане на депозита.**

Депозита на спечелилия участник се прихваща от цената на придобиване на имота. Внесените депозити от некласираните кандидати се възстановяват в 7 - дневен срок след приключване на търга, а депозитът на кандидата, класиран на второ място - след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвания търга участник се възстановява след влизането в сила на съдебно решение.

**16.** **Сключване на договор.**

**В 14 – дневен срок от влизане в сила на заповедта се сключва договор** в писмена форма с лицето, спечелило търга след внасяне на цената, дължимите данъци, такси и режийни разноски. В случай, че лицето спечелило търга, не внесе посочените суми, за сключване на договор, да се покани класирания на второ място кандидат. Договорът подлежи на вписване в службата по вписванията за сметка на купувача.

Настоящата заповед да се публикува на интернет страницата на ОД “Земеделие” гр. Ямбол, на страницата на Министерство на земеделието и в един местен вестник най-малко 30 /тридесет/ дни преди крайния срок за подаване на заявленията за участие. Заповедта да се постави в 3 - дневен срок от издаването й на таблото на ОД “Земеделие” гр. Ямбол, в общинската служба по земеделие „Тунджа-Ямбол”, община „Тунджа”, кметство с. Могила, община „Тунджа”, обл. Ямбол.

**Директор ОД ”Земеделие”: / П /**

**Заповедта е публикувана на 31.01.2022 г. /понеделник/**

**Вестник „АЛО - Ямбол” бр. 4**